Riżoluzzjoni tal-Parlament Ewropew dwar is-sitwazzjoni fl-Ossetia t'Isfel



Official Journal 313 E , 20/12/2006 P. 0429 - 0432



P6_TA(2006)0456 Is-sitwazzjoni fl-Ossetia t'Isfel Riżoluzzjoni tal-Parlament Ewropew dwar is-sitwazzjoni fl-Ossetia t'Isfel Il-Parlament Ewropew, - wara li kkunsidra r-riżoluzzjonijiet preċedenti tiegħu dwar il-Ġorġja, b'mod partikulari dik ta' l- 14 ta' Ottubru 2004 [1], - wara li kkunsidra r-riżoluzzjoni tas- 19 ta' Jannar 2006 dwar il-Politika tal-Viċinat Ewropea [2], - wara li kkunsidra r-rakkomandazzjoni tal-Kunsill tas- 26 ta' Frar 2004 dwar il-politika ta' l-UE lejn il- Kawkażu t'Isfel [3] u r-riżoluzzjoni tiegħu tas- 26 ta' Mejju 2005 dwar ir-relazzjonijiet bejn l-UE u r- Russja [4], - wara li kkunsidra l-Ftehima ta' Sħubija u ta' Koperazzjoni bejn il-Komunitajiet Ewropej u l-Istati Membri tagħhom, fuq naħa, u l-Ġorġja, fuq in-naħa l-oħra, li daħlet fis-seħħ fl- 1 ta' Lulju1999, - wara li kkunsidra d-dikjarazzjoni tal-Presidenza ta' l- 20 ta' Lulju 2006 dwar l-iżviluppi riċenti fil-Ġorġja — l-Abkażja u l-Ossetja t'Isfel, - wara li kkunsidra l-konklużjonijiet tal-laqgħa tal-Kunsill għall-Affarijiet Ġenerali u Relazzjonijiet Esterni tat- 16 u s- 17 ta' Ottubru 2006, - wara li kkunsidra l-Artikolu 103(4) tar-Regoli ta' Proċedura tiegħu, A. billi s-sitwazzjoni fl-Ossetja t'Isfel qiegħda tiddeterjora, b'inċidenti, sparaturi u kunflitti bejn il-forzi u lunitajiet tal-pulizija Ġorġjani u ta' l-Ossetja f'dawn l-aħħar xhur, li kkawżaw imwiet u ferimenti, B. billi l-Gvern u l-Parlament tal-Ġorġja poġġew f'dubju l-format tal-proċess tan-negozjati, il-kompożizzjoni tal-forzi taż-żamma tal-paċi u l-mekkaniżmi ta' l-operazzjonijiet taż-żamma tal-paċi li ħarġu mill-ftehim ta' waqfien mill-ġlied ta' l-1992, C. billi ż-żewġ naħat ressqu żewġ pjanijiet ta' paċi separati li fihom bosta elementi komuni li jistgħu u għandhom jintużaw bħala bażi għal negozjati li jiksbu l-frott; billi l-Kummissjoni Konġunta tal-Kontroll (JCC) dan l-aħħar uriet li mhix kapaċi tikseb riżultati sinifikanti, D. billi l-Federazzjoni Russa, permezz tal-ħruġ ta' passaporti lir-residenti ta' l-Ossetja t'Isfel u ta' l-Abkażja, qiegħda tikkomplika l-proċess tar-riżoluzzjoni paċifika tal-kunflitt fiż-żoni tal-kunflitt fil-Ġorġja. E. wara l-Ossetja t'Isfel iddeċidiet li torganizza referendum dwar l-awtonomija governattiva flimkien ma' lelezzjoni presidenzjali fit- 12 ta' Novembru 2006, F. billi l-Ġorġja mxiet lejn l-istadju ta' "Djalogu Intensifikat" man-NATO bil-ħsieb li ssir membru sħiħ ta' din l-organizzazzjoni, G. billi hu mħasseb ħafna dwar il-kriżi diplomatika bejn il-Ġorġja u r-Russja wara l-arresti riċenti ta' erba' uffiċċjali mis-servizz ta' l-intelliġenza militari Russu mis-servizzi tal-kontro-intelliġenza Ġorġjani dwar allegazzjonijiet ta' spjunaġġ u l-irtirar sussegwenti ta' l-ambaxxatur Russu lil Moska għal konsultazzjonijiet, H. billi fit- 2 ta' Ottubru 2006 l-awtoritajiet Russi waqqfu l-konnessjonijiet ta' l-art, ta' l-ajru u tal-baħar kollha mal-Ġorġja, inklużi l-komunikazzjonijiet tal-posta, minkejja li l-erba' uffiċċjali nħelsu mill-Organizzazzjoni għas-Sigurtà u l-Koperazzjoni fl-Ewropa (OSCE) u issa jinsabu lura fir-Russja, I. billi l-awtoritajiet Russi ħadu nurmu ta' miżuri serjament diskriminatorji kontra l-Ġorġjani residenti fir- Russja fuq il-bażi ta' l-etniċità tagħhom, inklużi d-deportazzjoni ta' kważi 700 Ġorġjan minn Moska lejn Tbilisi u l-allegat fastidju ta' fidili, negozjanti u tfal ta' l-iskola Ġorġjani bl-iskuża ta' infurzar ta' miżuri iżjed stretti fuq il-kriminalità organizzata u l-immigranti illegali, J. billi fil-bidu ta' din is-sena l-Federazzjoni Russa imponiet projbizzjoni fuq l-importazzjoni ta' prodotti agrikoli (nbid, frott u ħxejjex) mill-Moldova u mill-Ġorġja, li qiegħda tkun ta' ħsara kunsiderevoli għalliżvilupp ekonomiku taż-żewġ pajjiżi, K. billi l-movimenti unilaterali għall-indipendenza fl-Ossetja t'Isfel u l-Abkażja m'humiex qed jirċievu appoġġ minn kwalunkwe organizzazzjoni internazzjonali u qed isiru sforzi kontinwi taħt il-patroċinju ta' l-OSCE u n-Nazzjonijiet Uniti sabiex terġa' tingħata s-sovranità u l-integrità territorjali lill-Ġorġja, L. billi l-UE trid iżżid l-appoġġ tagħha lill-isforzi li għadhom għaddejin sabiex jiġu solvuti l-kunflitti filĠorġja u fir-reġjun tal-Kawkażu t'Isfel, b'koperazzjoni ma' l-OSCE u parteċipanti oħrajn, 1. Itenni s-sejħa tiegħu għal riżoluzzjoni paċifika tal-kunflitt u l-impenn tiegħu li jappoġġja l-proċess ta' paċi, u jitlob lill-partijiet kollha sabiex jaġixxu b'mod responsabbli billi jieqfu mill-passi unilaterali u millistqarrijiet xewwiexa u aggressivi li jiggravaw is-sitwazzjoni u jistgħu jwasslu għall-vjolenza; 2. Jerġa' jafferma l-appoġġ sħiħ tiegħu għas-sovranità u l-integrità territorjali tal-Ġorġja u jitlob lill-awtoritajiet Russi sabiex jirrispettaw b'mod sħiħ is-sovranità ta' dan il-pajjiż fil-fruntieri tiegħu li huma rikonoxxuti internazzjonalment; 3. Jikkundanna bil-qawwa t-tentattivi minn movimenti fir-reġjuni Ġorġjani ta' l-Abkażja u l-Ossetja t'Isfel li jistabilixxu l-indipendenza b'mod unilaterali; 4. Jistieden lill-Gvern tal-Federazzjoni Russa biex ma jagħtix appoġġ lil dawn il-movimenti u biex jagħti lappoġġ sħiħ tiegħu lill-isforzi multilaterali biex tinsab soluzzjoni għall-kunflitti fil-viċinanzi tiegħu; 5. Jikkundanna l-fatt li l-Ossetja t'Isfel se torganizza referendum dwar l-indipendenza fit- 12 ta' Novembru 2006, u jfakkar lill-partiti li referendum simili dwar l-indipendenza li sar fl-1992 ma kienx ġie rikonoxxut internazzjonalment; 6. Jinnota li l-proċess tal-paċi, li jinsab staġnat, irid jerġa' jitnieda, u jitlob għal sforz imsaħħaħ u kombinat mill-Unjoni Ewropea u mill-OSCE sabiex il-partit jinġiebu lura lejn il-mejda tan-negozjati, ibbażat fuq ilprogress li kien sar fl-istadji tal-bidu taż-żewġ pjanijiet ta' paċi; 7. Jitlob, f'dan is-sens, liż-żewġ partiti biex jiffirmaw dokument konġunt ta' waqfien mill-użu tal-forza u dwar garanziji ta' sigurtà, u biex jieħdu sehem f'negozjati kostruttivi sabiex isibu żbokk għas-sitwazzjoni staġnata preżenti; jiddispjaċih mill-fatt li l-laqgħa tal-JCC li saret fi Vladikavkaz fit- 12 u t- 13 ta' Ottubru 2006 ma tat l-ebda riżultati; 8. Huwa tal-fehma li t-tneħħija sħiħa tal-militar u t-tnaqqis ta' l-armi fiż-żona tal-kunflitt, bl-eċċezzjoni tal-qawwa Konġunta ta' l-OSCE għaż-Żamma tal-Paċi, huwa element fundamentali biex jitwaqqaf il-kunflitt u l-ewwel pass essenzjali lejn aktar miżuri li jgħinu biex tinbena l-fiduċja; għaldaqstant jistieden lir-Russja biex ma twettaqx eżerċizzji militari u biex ma tpoġġi l-ebda qawwa tal-baħar, ta' l-ajru jew ta' l-art qrib ilbaħar territorjali tal-Ġorġja; 9. Jisħaq li operazzjonijiet ta' żamma tal-paċi li jkunu newtrali, effettivi u imparzjali, huma essenzjali sabiex jissolvew il-kunflitti territorjali fil-Ġorġja; iħares b'interess, f'dan is-sens, lejn il-proposti l-ġodda rigward il-forza fit-tliet partijiet eżistenti għaż-żamma tal-paċi stazzjonata fiż-żona tal-kunflitt madwar illinja ta' waqfien mill-ġlied bejn il-Ġorġja u l-Ossetja t'Isfel; jinnota li forza ġdida għandha tinkorpora element ta' appoġġ mill-pulizija, sabiex jiġu missielta l-kriminalità u l-anarkija; jenfasizza li l-UE għandha tkun preparata, jekk ikun hemm bżonn, sabiex tibgħat truppi għal forza ġdida għaż-żamma tal-paċi; 10. Iqis bħala mhix ġusta u diskriminatorja li ċ-ċittadini ta' l-Ossetja t'Isfel li jkollhom passaport Russu jistgħu jivjaġġaw lejn l-UE b'inqas tfixkil mill-Ġorġjani, u jqis li din is-sitwazzjoni tkompli żżid it-tensjonijiet fir-reġjun ta' l-Ossetja t'Isfel u li ma tgħinx sabiex il-kwistjoni tissolva; 11. Jistieden lill-awtoritajiet statali Russi biex immedjatament iwaqqfu kull repressjoni, tkeċċija u akkwist imwettqa minn rappreżentanti ta' istituzzjonijiet statali uffiċjali kontra l-Ġorġjani etniċi li joqogħdu r-Russja; 12. Jitlob lill-awtoritajiet Russi biex jirtiraw il-miżuri kollha li ħadu dan l-aħħar kontra l-Ġorġja u kontra l-popolazzjoni Ġorġjana residenti fit-territorju Russu; jitlob ukoll, li l-awtoritajiet Russi jneħħu l-projbizzjoni mhux iġġustifikata fuq l-importazzjoni ta' prodotti mill-Moldova u mill-Ġorġja; 13. Jistieden lir-Russja taċċetta r-realtajiet li ħarġu wara t-tmiem tal-Gwerra Bierda u biex tabbanduna lħsieb antikwat dwar iz-zoni esklussivi ta' influwenza; 14. Jitlob lill-Kunsill biex ikompli jagħmel kull sforz biex inaqqas it-tensjoni u biex jerġa' jibni l-fiduċja bejn il-Ġorġja u l-Federazzjoni Russa u biex jevita li l-kriżi diplomatika preżenti tkompli tiskala; iħeġġeġ lill- Kunsill u lill-Kummissjoni sabiex isibu modi kif jgħinu lill-Ġorġja ħalli tegħleb il-konsegwenzi ekonomiċi u soċjali tal-miżuri meħudin f'Moska; 15. Jitlob lill-Kunsill u lill-Kummissjoni sabiex jinkludu l-kwistjoni tal-kunflitti staġnati u tar-riżoluzzjoni tagħhom fuq l-aġenda tas-summits li ġejjin ta' bejn l-UE u r-Russja; 16. Jilqa' l-konklużjoni u l-iffirmar tal-Pjan ta' Azzjoni Ewropea tal-Viċinat għall-Ġorġja; jistenna li limplimentazzjoni tiegħu għandha tagħti spinta oħra lill-proċessi politiċi u ta' riforma f'dan il-pajjiż; jilqa' listqarrijiet mir-Rappreżentant Għoli għas-CFSP Javier Solana, li riċentament stqarr li l-UE għandha l-ħsieb li tinvolvi ruħha b'mod iżjed attiv fir-riżoluzzjoni tal-kunflitti fil-Ġorġja, u jitlob lill-Kunsill sabiex jagħti lir-Rappreżentant Speċjali ta' l-UE għall-Kawkażu t'Isfel il-mezzi u r-riżorsi neċessarji kollha sabiex din l-azzjoni ssir iżjed effettiva u viżibbli; 17. Jagħti struzzjonijiet lill-President sabiex iressaq din ir-riżoluzzjoni lill-Kunsill, lill-Kummissjoni, lill- President u lill-Parlament tal-Ġorġja, lill-President u lill-Parlament tal-Federazzjoni Russa u lill-awtoritajiet de facto ta' l-Ossetja t'Isfel u lis-Segretarji Ġenerali tal-Ġnus Magħquda u lill-OSCE. [1] ĠU C 166 E, 7.7.2005, p.63. [2] Testi Adottati, P6_TA(2006)0028. [3] ĠU C 98 E, 23.4.2004, p.193. [4] ĠU C 117 E, 18.5.2006, p.235. --------------------------------------------------